Napolión Bonaparte u Napolión I de Francia, naixito d'Aiacciu (Corcega, colonia de Chenova) o 15 d'agosto de 1769 y muerto en a isla de Santa Helena o 5 de mayo de 1821, estió un melitar y politico francés, que plegó dica cheneral en o melitar y dica Primer Consul y dimpués dica Emperador de Francia. Embarcó a o suyo país en as clamatas Guerras napolionicas, como continación d'as clamatas Guerras revolucionarias francesas, incluindo a Guerra d'o Francés. Dimpués d'a suya redota por o Reino Unito y os Aliatos, fue engarcholato, primero en a isla d'Elba y dimpués en a Isla de Santa Helena, a on morió.